8.4.2009 Jurnalul Oficial al Uniunii Europene L 94/97 DIRECTIVE DIRECTIVA 2009/27/CE A COMISIEI din 7 aprilie 2009 de modificare a unor anexe la Directiva 2006/49/CE a Parlamentului European şi a Consiliului în ceea ce priveşte normele tehnice referitoare la administrarea riscurilor (Text cu relevanță pentru SEE) COMISIA COMUNITĂŢILOR EUROPENE, având în vedere Tratatul de instituire a Comunității Europene, având în vedere Directiva 2006/49/CE a Parlamentului European şi a Consiliului din 14 iunie 2006 privind rata de adecvare a capitalului întreprinderilor de investiții şi al instituțiilor de credit (!), în special articolul 41 alineatul (1) litera (g), întrucât: () (2) (3) Pentru a asigura implementarea şi aplicarea coerentă a Directivei 2006/49/CE în întreaga Uniune Europeană, Comisia şi Comitetul Supraveghetorilor Bancari Europeni au înființat în 2006 un grup de lucru (Grupul pentru transpunerea directivei privind cerințele de capital — CRDTG), căruia i-a fost atribuită sarcina de a discuta și de a soluționa chestiunile legate de implementarea şi aplicarea directivei. Potrivit CRDTG, unele norme tehnice incluse în anexele I, II și VII la Directiva 2006/49/CE trebuie definite mai clar, pentru a se asigura aplicarea lor convergentă. Pe lângă aceasta, anumite dispoziții nu corespund practicilor sănătoase de administrare a riscurilor aplicate de instituțiile de credit. În consecință, este necesară adaptarea acestor dispoziții. Prin urmare, Directiva 2006/49/CE trebuie modificată în consecință. Măsurile prevăzute de prezenta directivă sunt conforme cu avizul Comitetului Bancar European, ADOPTĂ PREZENTA DIRECTIVĂ: Articolul 1 Directiva 2006/49/CE se modifică după cum urmează: 1. Anexa 1 se modifică după cum urmează: (a) Punctul 8. B se înlocuieşte cu următorul text: „B. TRATAMENTUL CUMPĂRĂTORULUI PROTECȚIEI Pentru partea care transferă riscul de credit («cumpărătorul protecției»), pozițiile sunt determinate prin simetrie cu cele înregistrate de vânzătorul protecției, cu excepția instrumentelor de tip credit linked note (care nu generează poziții scurte pe emitent). Dacă la un moment dat există o opțiune call în combinație cu un step-up, un asemenea moment este considerat ca fiind scadența protecției. În cazul instrumentelor financiare derivate de credit de tipul first-to-default și al instrumentelor financiare derivate de credit de tipul n'"-to-default, în locul principiului simetriei se aplică tratamentul detaliat mai jos. Instrumente financiare derivate de credit de tipul First-to-default Atunci când o instituție obţine o protecţie a creditului pentru o serie de entități de referință suport pentru un instrument derivat de credit cu condiţia ca prima nerambursare din cadrul activelor să declanşeze plata și ca acest eveniment de credit să determine încetarea contractului, instituția poate compensa riscul specific pentru entitatea de referință căreia i se aplică cea mai scăzută cerință de capital pentru risc specific dintre entitățile de referință suport, conform tabelului 1 din prezenta anexă. () JO L 177, 30.6.2005, p. 201.